حدیث
قرآن مجید خود تورات اور انجیل کے حوالے دیتا، ان واقعات کی طرف اشارہ کرتا ہے جن کی تفصیل گزشتہ کتابوں میں ہے۔ یہی وجہ ہے کہ مفسرین ہمیشہ ان کتابوں کو پڑھتے اور حوالے دیتے رہے۔ اس لیے ان کا پڑھنا ممنوع نہیں بلکہ قرآن فہمی کے لیے ضروری ہے۔ البتہ قرآن مجید کی روشنی ہی میں انھیں پڑھا جائے گا اور اس میں کوئی ایسی بات آ جائے تو دین کے مسلمات کے مطابق نہ ہو تو اسے قبول نہیں کیا جائے گا۔ بائیبل میں خدا کے کلام کے تراجم کے علاوہ تاریخ اور ان کے علما اور مورخین کی باتیں بھی بیان ہوئی ہیں جن میں کچھ باتیں درست نہیں۔ درج بالا روایت اگر درست ہے تو ممکن ہے کہ یہ بائیبل میں ایسے ہی کسی حصے کے بارے میں ہوں جو مستند نہیں۔